Broj tenderske procedure: **GREEN KICK CRP EUKI-007**

**INSTRUKCIJE ZA PONUĐAČE**

Prilikom podnošenja ponuda, Ponuđači moraju poštovati sva uputstva, opise posla i specifikacije sadržane u ovom tenderskom dosjeu. Podnošenje ponude koja ne sadrži sve tražene informacije i dokumentaciju u navedenom roku može dovesti do odbijanja ponude.

1. **Usluge koje se pružaju**

Usluge koje zahtijeva Ugovorni organ opisane su u projektnom zadatku u okviru Opis posla za sve četiri tražene pozicije.

1. **Raspored**

|  |  |  |
| --- | --- | --- |
|  | **DATUM** | **VRIJEME\*** |
| **Rok za traženje pojašnjenja od ugovornog organa** | 23.09.2025. | 16:00 |
| **Krajnji datum kada Ugovorni organ može dati pojašnjenje** | 25.09.2025. | 16:00 |
| **Rok za dostavljanje ponuda** | 29.09.2025. | 16:00 |
| **Obavijest o dodjeli ugovora** | 03.10.2025. | - |
| **Potpisivanje ugovora** | 08.10.2025. | - |
| **Datum početka** | 10.10.2025. | - |

1. **Učešće, eksperti i pod-ugovaranje**
2. Učešće u ovom tenderskom postupku je otvoreno za sva kvalifikovana fizička lica/Ponuđače.
3. Fizička lica nemaju pravo da učestvuju u ovom tenderskom postupku ili da im se dodijeli ugovor ako se nalaze u bilo kojoj od situacija isključenja navedenih u ovoj tenderskoj dokumentaciji. Ukoliko to urade, njihova ponuda će se smatrati neodgovarajućom, odnosno neregularnom.
4. Pozvanim pružaocima usluga nije dozvoljeno da formiraju saveze sa bilo kojom drugom firmom ili fizičkim licem niti da sklapaju ugovore jedni s drugima za potrebe ovog ugovora.
5. Podugovaranje nije dozvoljeno.
6. **Sadržaj ponude**

Ponude, sva korespondencija i dokumentacija u vezi sa ponudom koju razmjenjuju Ponuđač i Ugovorni organ moraju biti napisani na jednom od službenih jezika BiH latiničnim pismom i/ili engleskom jeziku.

Ponuda mora sadržavati CV Ponuđača sa fokusom na relevantno iskustvo u odnosu na poziciju za koju se Ponuđač prijavljuje, i Finansijsku ponudu sa potpisanom Izjavom, dostavljeno elektronskim putem, na naznačenu e-mail adresu: **dzenita@crp.org.ba**

Ponuđač može aplicirati samo za jednu poziciju navedenu u Opisu posla i mora dostaviti samo jedan CV. Kvalifikacije i iskustvo svakog eksperta Ponuđača moraju jasno odgovarati profilima navedenim u Opisu posla. Ukoliko ekspert ne ispunjava minimalne zahtjeve za svaki kriterij evaluacije (tj. kvalifikacije i vještine, opće profesionalno iskustvo i specifično profesionalno iskustvo), on/ona mora biti odbijen(a).

Podsjećamo Ponuđače da davanje lažnih informacija u ovom tenderskom postupku može dovesti do odbijanja njihove ponude.

**4.2. Finansijska ponuda**

Finansijska ponuda mora biti izražena kao iznos **u BAM valuti** i mora se dostaviti koristeći obrazac Finansijske ponude sa Izjavom, iz ove tenderske dokumentacije, uključujući sve zahtjeve navedene u istoj.

Plaćanja po ovom ugovoru će se vršiti u BAM valuti. Naručilac posla se obavezuje da izvrši obračun i uplatu poreza i doprinosa po ovom ugovoru u skladu sa pozitivnim zakonskim propisima BiH.

1. **Period tokom kojeg su ponude obavezujuće**

Ponuđači su vezani za svoje ponude 90 dana nakon isteka roka za podnošenje ponuda ili dok ne budu obaviješteni o ne-dodijeli.

Izabrani Ponuđač mora zadržati svoju ponudu još 60 dana. Dodatni period od 60 dana dodaje se periodu važenja bez obzira na datum obavještenja.

1. **Dodatne informacije prije roka za dostavljanje ponuda**

Instrukcije za Ponuđače treba da budu dovoljno jasne kako bi se izbjeglo da kandidati traže dodatne informacije tokom postupka. Ako Ugovorni organ, bilo na sopstvenu inicijativu ili kao odgovor na zahtjev kandidata, pruži dodatne informacije o tenderskom dosjeu, te informacije u pisanoj formi će biti dostupne svim ostalim zainteresovanim Ponuđačima, objavom na istom mjestu na kojem je objavljen ovaj poziv, u skladu sa vremenskim rasporedom iz tačke 2. ovog poziva.

Ponuđači mogu dostaviti pitanja u pisanoj formi na sljedeću adresu, prije isteka roka za podnošenje ponuda, navodeći broj publikacije i naziv ugovora: dzenita@crp.org.ba

Ugovorni organ nema obavezu pružiti pojašnjenja nakon ovog datuma. Nsu predviđeni informativni sastanci sa zainteresovanim Ponuđačima.

1. **Dostavljanje ponuda**

Ponude se moraju poslati naručiocu prije isteka roka za dostavljanje ponuda. Krajnji rok za dostavljanje ponuda je **29.09.2025. do 16:00 sati.**

Ponude moraju uključiti tražene dokumente navedene u tački 4 ovog dokumenta. Ponude dostavljene na bilo koji drugi način neće biti uzete u razmatranje. Svako kršenje ovih pravila predstavlja nepravilnost koja može dovesti do odbijanja ponude.

Prijave i ponude se dostavljaju putem e-maila i treba da u dijelu predmet/subject sadrže referentni broj tenderskog postupka, tj. **GREEN KICK CRP EUKI-007**;

1. **Evaluacija ponuda**

**Evaluacija kvaliteta ponuda**

Kvalitet svake ponude bit će evaluiran u skladu s kriterijima za dodjelu i ponderima detaljno opisanim u evaluacijskoj tabeli koja je sastavni dio ovog tendera i dostupna je Ugovornom organu. Niti jedan drugi kriterij za dodjelu ugovora neće biti korišten. Kriteriji za dodjelu bit će ispitani u skladu sa zahtjevima navedenim u Opisu posla.

**Evaluacija finansijskih ponuda**

Nakon završetka evaluacije kvaliteta, evaluirati će se finansijske ponude. Sve aritmetičke greške se ispravljaju bez kazne za Ponuđača, tako da, ako postoji neslaganje između jediničnih cijena i ukupnog iznosa dobijenog množenjem jedinične cijene sa odgovarajućim količinama, mora prevladati navedena jedinična cijena, osim ako po mišljenju komisije za evaluaciju jedinična cijena sadrži očiglednu grešku, u kojem slučaju mora prevladati ukupan iznos kako je naveden i jedinična cijena mora biti ispravljena.

**12.3. Izbor Ponuđača**

Najbolji omjer cijene i kvaliteta utvrđuje se vrednovanjem kvaliteta u odnosu na cijenu prema omjeru 80/20.

**12.4. Povjerljivost**

Cijeli postupak evaluacije je povjerljiv, u skladu sa zakonodavstvom Ugovornog organa o pristupu dokumentima. Odluke Komisije za evaluaciju su kolektivne, a njene rasprave održavaju se u zatvorenim sjednicama. Članovi Komisije za evaluaciju su obavezni čuvati tajnost. Izvještaji o evaluaciji i pisani zapisi namijenjeni su isključivo službenoj upotrebi i ne mogu se saopćiti ni Ponuđačima ni bilo kojoj drugoj strani, osim Ugovornom organu (EUKI).

1. **Etičke klauzule i kodeks pnašanja**

a) Odsustvo sukoba interesa

Ponuđač ne smije biti pogođen bilo kakvim sukobom interesa i ne smije imati ekvivalentan odnos u tom pogledu sa drugim Ponuđačima ili stranama uključenim u projekat. Svaki pokušaj Ponuđača da pribavi povjerljive informacije, sklopi nezakonite sporazume sa konkurentima ili utiče na komisiju za evaluaciju ili naručioca tokom procesa ispitivanja, pojašnjenja, vrednovanja i poređenja ponuda dovešće do odbijanja njegove ponude i može rezultirati administrativnim kaznama prema važećoj finansijskoj uredbi.

b) Poštovanje ljudskih prava, kao i ekološkog zakonodavstva i osnovnih radnih standarda

Ponuđači moraju poštovati ljudska prava. Ponuđači kojima su dodijeljeni ugovori moraju se pridržavati zakona o zaštiti okoliša.

c) Borba protiv korupcije i mita

Ponuđač će se pridržavati svih važećih zakona i propisa i kodeksa koji se odnose na borbu protiv mita i korupcije. EUKI zadržava pravo da obustavi ili otkaže finansiranje projekta ako se u bilo kojoj fazi procesa dodjele ili tokom izvršenja ugovora otkriju koruptivne prakse bilo koje vrste i ako Ugovorni organ ne preduzme sve odgovarajuće mjere da popravi situaciju. Za potrebe ove odredbe, 'koruptivne radnje' su ponuda mita, poklona, ​​napojnice ili provizije bilo kojoj osobi kao poticaj ili nagrada za izvršenje ili uzdržavanje od bilo koje radnje u vezi s dodjelom ugovora ili izvršenjem ugovora koji je već zaključen sa Ugovornim organom.

d) Kršenje obaveza, nepravilnosti ili prevara

Ugovorni organ zadržava pravo da obustavi ili poništi postupak, ukoliko se pokaže da je postupak dodjele bio predmet kršenja obaveza, nepravilnosti ili prevare. Ako se nakon dodjele ugovora otkriju kršenje obaveza, nepravilnosti ili prevara, Ugovorni organ se može uzdržati od zaključivanja ugovora.

1. **Potpisivanje ugovora**

**10.1. Obavještenje o dodjeli**

Uspješni ponuđaći će biti pismeno putem e-maila obaviješteni da je njihova ponuda prihvaćena.

**10.2. Potpisivanje ugovora**

U roku od 3 dana od prijema ugovora koji je već potpisao Ugovorni organ, izabrani Ponuđači će potpisati i datirati ugovor i vratiti ga ugovornom organu.

Ukoliko izabrani Ponuđač ne ispuni ovaj zahtjev, to može predstavljati osnov za poništavanje odluke o dodjeli ugovora. U tom slučaju, Ugovorni organ može dodijeliti ugovor drugom Ponuđaču u skladu sa rezultatima evaluacije ponuda.

1. **Otkazivanje tenderske procedure**

U slučaju poništenja tenderske procedure, Ugovorni organ će obavijestiti Ponuđače o otkazivanju. Do otkazivanja može doći, na primjer, kada:

• tenderska procedura je bila neuspješna, odnosno nije primljena odgovarajuća, kvalitativno ili finansijski prihvatljiva ponuda ili uopšte nema valjanog odgovora;

• postoje fundamentalne promjene u ekonomskim ili tehničkim podacima projekta;

• izuzetne okolnosti ili viša sila onemogućavaju normalno izvršenje ugovora;

• sve tehnički prihvatljive ponude premašuju raspoloživa finansijska sredstva;

• dođe do značajnih grešaka, nepravilnosti ili prevara u postupku, posebno ako onemogućavaju lojalnu konkurenciju;

• dodjela nije u skladu sa dobrim finansijskim upravljanjem, odnosno ne poštuje principe ekonomičnosti, efikasnosti i efektivnosti (npr. cijena koju je predložio Ponuđač kome će se dodijeliti ugovor je objektivno nesrazmjerna u odnosu na tržišnu cijenu).

Ugovorni organ ni u kom slučaju neće biti odgovoran za bilo kakvu štetu uključujući, bez ograničenja, štetu zbog izgubljene dobiti, na bilo koji način u vezi sa poništavanjem tenderske procedure, čak i ako je Ugovorni organ obaviješten o mogućnosti štete. Objavljivanje obavještenja o ugovoru ne obavezuje Ugovorni organ da implementira najavljeni program ili projekat.

1. **Žalbe**

Ponuđači koji vjeruju da su oštećeni greškom ili nepravilnošću tokom procesa dodjele ugovora, mogu podnijeti žalbu, na isti način kako su podnijeli prijavu, unutar 5 dana od roka za dostavljanje ponuda.